《挽处士陈容》
宋代·喻良能

乾坤身老大，邱壑迹委蛇。
不枉安车召，谁为荐鹗词。
平生五千卷，身后宁馨儿。
他日编遗藁，应多感遇诗。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。